Diari Oficial de la Generalitat Valenciana


Sumari del DOGV 9225, del 29-11-2021 (2021/12824)

RESOLUCIÓ de 24 de novembre de 2021, de la consellera de Justícia, Interior i Administració Pública, de concessió d'ajudes per a la preparació d'oposicions per a l'ingrés en els cossos i escales del grup A de l'Administració de la Generalitat.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9225

Data del DOGV
:   29-11-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12899


Data del document
:   24-11-2021

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * ajuda pública

RESOLUCIÓ de 24 de novembre de 2021, de la consellera de Justícia, Interior i Administració Pública, de concessió d'ajudes per a la preparació d'oposicions per a l'ingrés en els cossos i escales del grup A de l'Administració de la Generalitat. [2021/12784]  
Pel Decret 26/2019, d'1 de març, del Consell, modificat pel Decret 104/2020, de 7 d'agost, del Consell, s'aproven les bases reguladores de la concessió d'ajudes a persones joves altament qualificades, per a la preparació de proves selectives per a l'accés als diferents cossos o escales del grup de classificació professional A de l'Administració de la Generalitat (DOGV 12.03.1919 i DOGV 12.08.2020).  
  
Mitjançant la Resolució de 8 de juliol de 2021, de la Conselleria de Justícia, Interior i Administració Pública, es convoquen ajudes per a la preparació d'oposicions per a l'ingrés en els cossos del grup A de l'Administració de la Generalitat (DOGV 20.07.2021) i en data de 30 de juliol de 2021 es publica una correcció d'errades de l'esmentada resolució.  
El procediment per a la valoració de les sol·licituds presentades s'ha dut a terme en els termes previstos en l'apartat nové de la convocatòria.  
  
Finalitzat el procés selectiu, vista la proposta de resolució formulada per la comissió avaluadora, en la reunió de 9 de novembre de 2021, i de conformitat amb el que es disposa en l'apartat 9.5 de la Resolució de 8 de juliol de 2021, resolc:  
  
Primer  
Concedir a les 100 persones incloses en l'annex I una ajuda de 500 euros mensuals durant tot el període subvencionable previst en la convocatòria (d'01.10.2021 a 30.09.2022), amb càrrec a l'aplicació pressupostària 70.77.15.678.81.7, línia de subvenció O27499050 dels exercicis 2021 i 2022, sempre que es justifique el compliment de la finalitat de la subvenció en la forma i terminis previstos i no s'incórrega en les causes d'incompatibilitat de l'apartat dotzé de la convocatòria.  
  
Segon  
Constituir una borsa de reserva, prioritzada per ordre decreixent de puntuació, per a cobrir les vacants que pogueren produir-se durant el període de vigència d'aquestes ajudes, constituïda per les persones aspirants que, tot i que compleixen els requisits de la convocatòria, no han resultat adjudicatàries de les beques i que s'esmenten en l'annex II.  
  
Tercer  
Desestimar les sol·licituds presentades pels aspirants que s'indiquen en l'annex III amb indicació de la causa que n'ha motivat la desestimació.  
  
Quart  
Les persones beneficiàries que s'esmenten en l'annex I hauran de presentar, a través del tràmit telemàtic habilitat per a això i en els 5 dies hàbils següents a la finalització de cadascun dels cinc períodes previstos en l'apartat 11 de la convocatòria (30.11.2021, 28.02.2022, 31.05.2022, 31.08.2022 i 30.09.2022), la següent documentació justificativa:  
  
a) Còpia de les factures i altres documents de valor probatori equivalent en el tràfic jurídic mercantil o amb eficàcia administrativa emeses durant aquest període pel centre especialitzat o persona preparadora.  
  
b) Declaració original, segons el model normalitzat disponible en la web de l'IVAP, de cada centre especialitzat o persona preparadora sota la direcció de la qual la persona beneficiària prepara les oposicions per a aqueix procés selectiu, en la qual s'indicarà el període d'inici i de fi, si és el cas, de la preparació d'oposicions amb aqueix centre o persona preparadora, i el règim d'assistència i aprofitament.  
  
Cinqué  
La publicació d'aquesta resolució en el Diari Oficial de la Generalitat Valenciana tindrà els efectes de notificació a les persones interessades, d'acord amb la normativa reguladora del procediment administratiu comú.  
  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, contra aquesta resolució, que posa fi a la via administrativa, es podrà interposar un recurs potestatiu de reposició davant la consellera de Justícia, Interior i Administració Pública, en el termini d'un mes, a comptar des de l'endemà de la publicació d'aquesta resolució, o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptats des de l'endemà de la publicació, de conformitat amb el que s'estableix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 24 de novembre de 2021.- La consellera de Justícia, Interior i Administració Pública: Gabriela Bravo Sanestanislao.